open-index/open-wikipedia-markdown huggingface dataset:
Jaakko Niemi (ampumahiihtäjä)

**Jaakko Tapio Niemi** (s. 28. marraskuuta 1961 Valkeala) on entinen suomalainen ampumahiihtäjä.

Niemi sijoittui Albertvillen 1992 olympialaisissa 10 kilometrin kilpailussa 57:nneksi ja viestissä kahdeksanneksi. MM-kilpailuissa hän sijoittui joukkuekilpailussa 11:nneksi vuonna 1993, 20 kilometrillä 76:nneksi vuonna 1995 ja 10 kilometrillä 43:nneksi 1996. Maailmancupin osakilpailussa hän oli kolmas Bad Gasteinin normaalimatkalla joulukuussa 1994. 

Jaakko Niemi edusti seuratasolla Valkealan Kajoa. Hän voitti Suomen mestaruuden 10 kilometrillä vuonna 1994 ja joukkuekilpailussa vuonna 1993.

## Lähteet
* 
*
Kari Kataja

**Kari Sakari Kataja** (s. 23. huhtikuuta 1966 Pälkäne) on entinen suomalainen ampumahiihtäjä.

Kataja sijoittui Albertvillen 1992 olympialaisissa 10 kilometrin kilpailussa 27:nneksi ja viestissä kahdeksanneksi. MM-kilpailuissa hän sijoittui 20 kilometrillä 41:nneksi vuonna 1990 sekä viestissä 15:nneksi vuonna 1993.

Kari Kataja edusti seuratasolla Pälkäneen Lukkoa. Hän saavutti SM-pronssia 20 kilometrillä vuonna 1991 ja SM-hopeaa 10 kilometrillä vuonna 1992.

## Lähteet
*
Moritz Sassi

**Moritz Sassi** (13. kesäkuuta 1880 Wien – 25. syyskuuta 1967 Wien) oli itävaltalainen lintutieteilijä, joka työskenteli Wienin luonnonhistoriallisessa museossa.

Sassi julkaisi vuonna 1911 teoksen *Eine Sudanreise* (Berliini: Süsserott), ja Franz Zimmerin kanssa kirjoituksen *Beiträge zur Kenntnis der Vogelwelt des Songea-Distrikts mit besonderer Berücksichtigung des Matengo-Hochlandes (D. O. A. einschließlich einiger Arten aus dem nördlichen D. O. A.)*.

Sassi nimesi linnuista valkoniskakyyhkyn (*Columba albinucha*), oliivikäen (*Cercococcyx olivinus*), mustalakkibulbulin (*Phyllastrephus lorenzi*), kongonkirjorastaan (*Zoothera oberlaenderi*) ja kultaniskakutojan (*Ploceus aureonucha*).

## Lähteet
Elimäen kirkonkylä

**Elimäen kirkonkylä** ()  on taajama, kylä, tilastoalue ja Kouvolan kaupunginosa, Kymenlaakson maakunnassa. Se on entinen Elimäen kunnan keskustaajama. Kirkonkylän tilastoalueen väkiluku oli 1 795 vuonna 2023. Elimäen kirkonkyläksi nimetyssä taajamassa puolestaan oli vuoden 2024 lopussa 1&nbsp;199 asukasta. Elimäen kirkonkylän asukkaista 94&nbsp;% puhuu äidinkielenään suomea, 4,3&nbsp;% ruotsia, ja loput muita kieliä. Elimäen kirkonkylä rajautuu luoteessa Iitin kuntaan sekä Kolisevan ja Taasian kyliin, ja lännessä Lapinjärven kuntaan sekä Kimonkylän ja Pukaron kyliin.

Elimäen kirkonkylä sijaitsee 25&nbsp;kilometriä Kouvolan keskustaajamasta Helsinkiin päin, noin kaksi kilometriä valtatie 6:n eteläpuolella. Rakennuskannaltaan Elimäen kirkonkylä on varsin tyypillinen suomalainen taajama. Asuntokanta on pientalovaltaista, mutta taajamassa on myös rivitaloja ja kymmenkunta matalaa kerrostaloa. Liikerakennukset sijoittuvat pääosin kylän pääraitin eli Vanhan Maantien varrelle. Vanhan Maantien laidalla on myös Elimäen arvokas vanha puukirkko vuodelta 1638 ja kellotapuli. Elimäen kirkonkylän postinumeroalueen (47200 Elimäki) väkiluku oli 2 083 vuonna 2024.

Kouvolan ja eräiden muiden lähikuntien kanssa tehdyn kuntaliitoksen jälkeen kirkonkylällä sijainnut kunnanvirasto jäi tyhjilleen. Kuntaliitoksen yhteydessä Elimäen seurakunta liittyi osaksi Kouvolan seudun seurakuntayhtymää. Kirkonkylällä edelleen sijaitsevan kirkkoherranviraston lisäksi muita julkisia laitoksia ovat Elimäen yhtenäiskoulu, kirjasto (entinen Elimäen kunnan pääkirjasto), terveysasema, paloasema ja urheilukeskus.

## Osa-alueet
### Kylät ja asuinalueet
*Kirkonkylä 
**Vaskirinne
**Peippola
**Kaavapelto
**Haapala
*Mustila
*Huitila
*Moisio
*Jokela
*Hongisto 
*Soiniitty
*Mettälä
*Isoaho
*Metsä-Uoti

## Palvelut ja teollisuus
 
Elimäen kirkonkylän kaupallisia palveluita ovat posti, apteekki, kodinkoneliike, vaatetusliike, S-market (kylän ainoa päivittäistavarakauppa) ja pankkipalvelut. Muita yrityksiä kirkonkylällä ovat muun muassa Sisusteurakointi Kesänen ja  SEO Elimäen Varaosa. Yritystoimintaa kirkonkylällä edustavat lisäksi Kymenlaakson Sähköosakeyhtiön pääkonttori ja tekninen varikko, metallialan yritys R. A. Wickholm ja linja-autoliikennöintiä harjoittava Elimäen Liikenne. Elimäen koulukeskuksessa sijaitsee Elimäen yhtenäiskoulu. Kouvolan kaupunki lakkautti Elimäen lukion vuonna 2021.

### Kunnalliset ja julkiset palvelut
*Elimäen kirjasto 
*Elimäen terveysasema 
*Elimäen koulukeskus 
**Elimäen yhtenäiskoulu (luokat 1–9)
*Peippolan päiväkoti 
*Elimäen urheilukeskus 
**Yleisurheilukenttä 
**Pallokenttä
**Tenniskenttä ja jääkiekkokaukalo
*Elimäkikoti 
*Elimäen jäteasema

### Kirkolliset palvelut
*Elimäen kirkko 
*Elimäen seurakuntakeskus (Elimäen seurakunta) 
*Elimäen hautausmaa

## Välimatkat
*  Kouvolan keskusta 27 km
*  Lapinjärvi 21 km
*  Kotka 52 km
*  Porvoo 65 km
*  Helsinki 116 km

## Lähteet

## Aiheesta muualla
*
Tom Sietas

**Tom Sietas** (s. 12. tammikuuta 1977 Hampuri) on saksalainen vapaasukeltaja, jolla on nimissään staattisen hengenpidätyksen (STA) ja dynaamisen hengenpidätyksen ilman räpylöitä (DNF) maailmanennätykset. Hän aloitti vapaasukelluksen 23-vuotiaana.

Sietaksen virallinen hengenpidätyksen maailmanennätys on 10 minuuttia ja 12 sekuntia. Hän on pidättänyt henkeään yli 17 minuuttia, mutta hän hengitti puhdasta happea ennen suoritusta.

## Sietaksen maailmanennätykset
* Static apnea: 10 min 12 s
* Dynamic Without Fins: 213 m

## Lähteet

## Aiheesta muualla
* Tom Sietas
Frédéric Piette

**Frédéric Piette** (s. 22. syyskuuta 1946 Doingt-Flamicourt, Somme, Ranska) on entinen ranskalainen kiekonheittäjä.

Piette edusti maataan Prahan EM-kilpailuissa 1978. Hän karsiutui loppukilpailusta tuloksella 57,54&nbsp;m.

Ranskan mestaruuden 189-senttinen ja aktiivivuosinaan 94 kiloa painanut Piette voitti vuosina 1973–1974 ja 1976–1981. Hän paransi maansa ennätystä seitsemän kertaa vuosina 1973–1977: huhtikuussa 1973 hän vei ennätyksen Michel Chabrierilta tuloksellaan 58,08&nbsp;m, 20. syyskuuta 1975 hän ylitti ensimmäisenä ranskalaiskiekonheittäjänä 60 metrin rajan tuloksellaan 60,96&nbsp;m ja syyskuussa 1977 hän heitti yhdessä kilpailussa kaksi viimeistä ennätystään, 61,26 ja 61,76&nbsp;m. Ennätyksen hän menetti vasta heinäkuussa 1987 Patrick Journoudille.

## Lähteet

*
Kaavi Blues

**Kaavi Blues** oli vuosittain kesäkuun alussa pidettävä blues-festivaali, joka järjestettiin
Kaavilla Pohjois-Savossa. Esiintyjien joukossa oli sekä kotimaisia että ulkomaalaisia bluesbändejä.
Kaavi Blues ry. järjesti festivaalia vuosina 2005-2015.

Kaavi Bluesin perinteitä on jatkanut kesästä 2016 alkaen Juankoskella järjestettävä **Ruukki Roots**-rytmimusiikkifestivaali.

## Lähteet

## Aiheesta muualla
*Kaavi Blues 
* Ruukki Roots
Paimion rovastikunta

**Paimion rovastikunta** () on Varsinais-Suomessa sijaitseva Turun arkkihiippakunnan rovastikunta. Paimion rovastikunnan lääninrovastina toimii Liedon kirkkoherra Risto Leppänen.

## Seurakunnat
Lista Paimion rovastikuntaan kuuluvista seurakunnista:
* Liedon seurakunta
* Loimaan seurakunta
* Länsi-Turunmaan suomalainen seurakunta
* Martinkosken seurakunta
* Paimion seurakunta
* Pöytyän seurakunta
* Salon seurakunta
* Someron seurakunta

## Lähteet
Espoonlahden seurakunta

**Espoonlahden seurakunta** on Suomen evankelis-luterilaisen kirkon seurakunta ja yksi kuudesta Espoon seurakuntayhtymän seurakunnasta. Seurakunnan kirkkoherrana on toiminut Jukka Lehti syyskuusta 2023 alkaen.

Seurakunta perustettiin Kivenlahden seurakunta -nimellä tammikuussa 1975, kun Etelä-Espoon seurakunta jaettiin Olarin ja Kivenlahden seurakunniksi. Vuoden 1979 alussa nimi muutettiin Espoonlahden seurakunnaksi. Espoonlahden kirkko valmistui vuonna 1980.

Seurakunnan alue ulottuu Kivenlahdesta Suomenojalle (Finnoo) ja Suvisaaristosta Latokaskeen. Siihen kuuluvat Saunalahti, Espoonlahti, Soukka, Latokaski, Nöykkiö, Kaitaa ja Suvisaaristo. 

## Papisto
Espoonlahden seurakunnan kirkkoherroina ovat toimineet seuraavat henkilöt:
* 1975–2000: kirkkoherra Jussi Talasniemi
* 2000–2010: kirkkoherra Mikko Tervonen
* 2010–2023 kirkkoherra Jouni Turtiainen
* 2023– kirkkoherra Jukka Lehti

## Katso myös
* Uskonto Espoossa
* Espoon seurakuntayhtymä
* Espoonlahden helluntaiseurakunta

## Lähteet
Leppävaaran seurakunta

**Leppävaaran seurakunta** on Suomen evankelis-luterilaisen kirkon seurakunta ja yksi kuudesta Espoon seurakuntayhtymän seurakunnasta. Vuoden 2024 lopussa Leppävaaran seurakuntaan kuului 23&nbsp;093 jäsentä, mikä oli 40,5 prosenttia alueen asukkaista. Seurakunnan kirkkoherrana toimii Kalervo Salo.

Leppävaaran seurakunta perustettiin vuonna 1964, kun Espoon suomalainen seurakunta jaettiin osiin. Seurakuntaan kuului alkuvaiheessa 8&nbsp;400 jäsentä. Sen pääkirkkona toimi Perkkaan kappeli, kunnes Leppävaaran kirkko valmistui vuonna 1979.

## Papisto
Leppävaaran seurakunnan kirkkoherroina ovat toimineet seuraavat henkilöt:
* 1965–1981: kirkkoherra Vilho Ylijoki
* 1981–1994: kirkkoherra Kauko Mäki
* 1994–2006: kirkkoherra Kauko Puranen
* 2006–2025 kirkkoherra Kalervo Salo
* 2025- kirkkoherra Kaisa Yletyinen

## Katso myös
* Uskonto Espoossa
* Espoon seurakuntayhtymä
* Leppävaaran Lähetyskappeli

## Lähteet
Olarin seurakunta

**Olarin seurakunta** on Suomen evankelis-luterilaisen kirkon seurakunta ja yksi kuudesta Espoon seurakuntayhtymän seurakunnasta. Seurakunnan kirkkoherrana toimii Antti Malinen.

Olarin seurakunta perustettiin vuonna 1975, kun Etelä-Espoon seurakunta jaettiin Olarin ja Kivenlahden (myöhemmin Espoonlahden) seurakunniksi. Olarin kirkko valmistui vuonna 1981. Se ei nimestään huolimatta sijaitse Olarin vaan Niittykummun kaupunginosassa.

Seurakunta ylläpitää myös Matinkappelia ja Chapple -olohuonetta Matinkylässä.

## Papisto
Olarin seurakunnan kirkkoherroina ovat toimineet seuraavat henkilöt:
* 1975–1979: kirkkoherra Tarmo Nuotio
* 1979–1987: kirkkoherra Pentti Hölsä
* 1987–1996: kirkkoherra Hannu T. Kamppuri
* 1996–2009: kirkkoherra Antti Kujanpää
* 2009–2022: kirkkoherra Salla-Maria Viitapohja
* 2022– kirkkoherra Antti Malinen

## Katso myös
* Uskonto Espoossa
* Espoon helluntaiseurakunta
* Espoon vapaaseurakunta
* Majakka-seurakunta

## Lähteet
Rusalka (1867)

**Rusalka** (Rusalkka, Russalka) oli Venäjän keisarikunnan laivaston vuonna 1867 vesillelaskettu höyrykäyttöinen teräksinen Tšarodeika-luokan monitori.

## Suunnittelu
Aluksen rungon veden yläpuoliset osat oli panssaroitu. Kyljissä oli 4,5 tuumaa rautaa ja torneissa 6 tuumaa. Joidenkin englantilaisten lähteiden mukaan aluksen kannen panssari olisi ollut tuuman. Aluksen pääaseina olleet 9 tuuman tykit oli sijoitettu torneihin. Apuaseina aluksella oli neljä 3,4 tuuman tykkiä. Näiden lisäksi asennettiin myöhemmin kaksi kolminaulaista ja kaksi yhden naulan revolveritykkiä. Aluksen voimanlähteenä oli kaksi nelikulmaista kattilaa, joiden tuottama höyry pyöritti kahta akselia.

## Valmistus
Alus tilattiin Mitchelliltä Pietarista, missä köli laskettiin 1866. Alus laskettiin vesille 1867 ja otettiin palvelukseen 1868.

## Palvelus
*Rusalka* upposi Suomenlahdella 19. syyskuuta 1893 (gregoriaaninen kalenteri, juliaanisen mukaan 7. syyskuuta) matkallaan Tallinnasta Helsinkiin. Onnettomuudessa kuoli 162 laivan miehistöön kuulunutta. Hylkytavaraa ajautui Suomenlinnan ja Villingin rannoille sekä Pihlajasaareen ja Isosaareen.

## Hylky
Heinäkuussa 2003 hylky löydettiin kaikuluotaimella 25 kilometriä Helsingistä etelään 74 metrin syvyydestä. Se on uponnut pystysuoraan mutaan noin puolelta pituudeltaan. Perän päällä on vettä noin 40 metriä. Tykkitornit ovat irronneet ja pudonneet pohjaan, niitä ei ole toistaiseksi löydetty eli ne saattavat olla mudan sisällä. 

Onnettomuuden muistoksi pystytettiin Tallinnaan 1902 Russalkan muistomerkki, jonka on suunnitellut kuvanveistäjä Amandus Adamson.

## Lähteet
*

### Viitteet

## Aiheesta muualla

*
*
* Rusalkan tuho v. 1893, Hakkapeliitta, 22.08.1933, nro 34, s. 13, Kansalliskirjaston digitaaliset aineistot
* Suomenlahden salaisuus, Suomen Kuvalehti, 16.09.1933, nro 38, s. 14, Kansalliskirjaston digitaaliset aineistot
W. Earl Godfrey

**W. Earl Godfrey** (18. maaliskuuta 1910 Wolfville Nova Scotia – 8. kesäkuuta 2002 Ottawa Ontario) oli kanadalainen lintutieteilijä.

Godfrey opiskeli biologiaa Acadian yliopistossa Wolfvillessa ja valmistui 1934. Hän keräsi lintuja Kanadan kansallismuseolle 1935 ja 1939. Jonkin aikaa hän toimi yksityisopettajana Clevelandissa ja opiskeli Clevelandin Western Reserve opistossa 1939 ja 1940, mutta ei suorittanut oppiarvoa. 1942-1945 hän työskenteli sotateollisuudessa General Electricin tuotekehityslaboratoriossa. Kaikkina näinä vuosina hän oli toiminut Harry Church Oberholserin ja Clevelandin luonnonhistoriallisen museon palkattomana vapaaehtoisena. Sodan jälkeen hän sai apulaisornitologin paikan museossa. Hän avioitui Jane Vivianin kanssa 1946.
 
Austin L. Randin lähdettyä Kanadan kansallismuseosta (nykyisin Canadian Museum of Nature) sai Godfrey hänen paikkansa lintutieteen kuraattorina. Hän muutti vaimonsa ja pienen tyttärensä Barbaran kanssa Ottawaan. Avioliitto päättyi eroon 1955. Godfrey julkaisi noin 82 tieteellistä artikkelia, joista ensimmäisissä hän keskittyi lintujen luokitteluun ja uusien alalajien kuvailemiseen. Hän laati 130 kirja-arvostelua ja kirjoitti kymmenen muistokirjoitusta. Hän keräsi noin 35&nbsp;000 näytettä kansallismuseolle. 

Godfrey liittyi American Ornithologists' Unioniin 1942 ja hän palveli useissa yhdistyksen komiteoissa. 1962 hänet valittiin Kanadan viralliseksi edustajaksi Kansainvälisen ornitologian kongressiin ja British Ornithologists' Unionin kirjeenvaihtajajäseneksi 1976. Hän oli *Canadian Field-Naturalist* lehden avustava toimittaja 1947–1976 ja 1990–2002. Myös rengastajien *Bird-Banding* lehteä hän oli toimittamassa 1948–1955. Acadia-yliopisto vihki Godfreyn kunniatohtoriksi 1969.

Godfrey avioitui Marilyn Leggen kanssa syyskuussa 1970. Marion kuoli 1987. Jäätyään eläkkeelle 1976 Godfrey jäi yliopistoon palkattomaksi emeritus kuraattoriksi ja 1993 hän ryhtyi tutkimusavustajaksi.

Linnuista hän nimesi muun muassa sarvipöllön (*Asio otus*) alalajin *tuftsi* esikuvansa Robie W. Tuftsin kunniaksi. 

## Teoksia
* *Birds of Canada* (1966).

## Lähteet
* [Muistokirjoitus (BioOne)](http://www.bioone.org/doi/full/10.1642/0004-8038(2003)120%5B0196%3AIMWEG%5D2.0.CO%3B2)

### Viitteet
Asikkalan seurakunta

**Asikkalan seurakunta** on Asikkalan alueella toimiva Suomen evankelis-luterilaisen kirkon seurakunta, joka kuuluu Mikkelin hiippakuntaan ja Päijät-Hämeen rovastikuntaan. 

Seurakunnan kirkkoherrana toimii Jari Laulainen.

Vuoden 2025 lopussa Asikkalan seurakuntaan kuului 5&nbsp;162 jäsentä, mikä oli noin 65,8 prosenttia kunnan asukkaista. Jäsenmäärä on ollut 2000-luvulla melko tasaisessa laskussa.

## Historia
Hollolan emäseurakunta perustettiin 1200-luvulla. Asikkalasta tuli vuonna 1547 Hollolan emäseurakunnan kappeli. Asikkalan seurakunta itsenäistyi vuonna 1848 emäseurakunnasta.

## Kirkot
Seurakunnan päätoimipaikka on Asikkalan kirkko. Vuodesta 1961 alkaen on Asikkalan evankelis-luterilaisella seurakunnalla ollut toinenkin kirkko, Kalkkisten kirkko, joka oli ollut vuodesta 1910 alkaen rukoushuone.

## Papisto
### Kirkkoherrat
Seuraavat henkilöt ovat toimineet Asikkalan seurakunnan kirkkoherroina:

* 1865–1874: Anders Emanuel Berner
* 1876–1888: Erik Viktor Petterson
* 1890–1906: Frans Fritjof Colérus
* 1909–1916: Vilhelm Adrian Mandellöf
* 1917–1924: Kaarlo Rietrikki Kares
* 1925–1951: Herman Oskar Mäkelä
* 1951–1969: Eero Kalervo Kiviniemi
* 1969–19XX: Viljo Pulli
* 1982–2004: Raimo Rantala
* 2004–2013: Heikki Heinola
* 2014–2020: Petri Tervo
* 2020→ Jari Laulainen

## Lähteet
* http://evl.fi/EVLKuvailutiedot.nsf/Organisaatiot02/000132FI?OpenDocument&lang=FI 

### Viitteet

## Aiheesta muualla
*Asikkalan seurakunta
Alumiinifosfidi

**Alumiinifosfidi** on kemiallinen yhdiste; jonka kemiallinen kaava on AlP. Aine on itsessään väritöntä ja normaalioloissa kiinteää. Kauppatavarana se on yleensä harmahtavankellanvihreätä jauhetta, jonka väri johtuu siihen hydrolyysissä ja hapettumisessa joutuneista epäpuhtauksista. Alumiinifosfidi on laajavyövälinen puolijohde, jota käytetään myös torjunta-aineena.

## Rakenne, muodostuminen ja ominaisuudet
Alumiinifosfidi kiteytyy sinkkivälkerakenteeksi, missä kaikki atomit ovat järjestyneet tetraedrimäisesti. Sen sukulaisaineet kuten galliumarsenidi kiteytyvät samalla tavalla.

Raaka-alumiinifosfidia voidaan valmistaa laboratoriossa kuumentamalla punaisen fosforin ja jauhemaisen alumiinin seosta.

Alumiinifosfidi reagoi sekä veden että happojen kanssa vapauttaen fosfiinia (PH3).
:AlP + 3 H2O  →  Al(OH)3  +  PH3
:AlP + 3 H+ → Al3+ + PH3

## Tuholaismyrkkynä
Alumiinifosfidia käytetään torjunta-aineena lähinnä jyrsijöitä kuten kaneja ja muita pienikokoisia nisäkkäitä kuten kontiaisia sekä hyönteisiä vastaan. Tavallinen käyttökohde on säilötty vilja. Tabletit tai pelletit tyypillisesti sisältävät myös ammoniakkia muodostavia kemikaaleja. Vapautuvan fosfiinikaasun syttymisen tai räjähtämisen riski saadaan näin pienemmäksi.

Jyrsijöitä torjuttaessa alumiinifosfidipellettejä sekoitetaan niiden ravintoon. Jyrsijöiden ruuansulatusjärjestelmän sisältämä happo reagoi fosfidin kanssa muodostaen myrkyllistä fosfiinikaasua. Samalla tavoin vaikuttavat sinkkifosfidi ja kalsiumfosfidi.

Ohjeiden vastaisesti käytettynä alumiinifosfidi on myös ihmiselle hengenvaarallinen.

## Puolijohdesovelluksia
Teollisuudessa alumiinifosfidia käytetään puolijohteena, usein sekoitettuna muiden binääristen aineiden kanssa. Tällainen lejeerinki on esimerkiksi alumiinigalliumindiumfosfidi, jonka tavallinen käyttökohde ovat LED-valaisimet.

## Lähteet

## Aiheesta muualla
*
Porin rovastikunta

**Porin rovastikunta** () on Satakunnassa sijaitseva Turun arkkihiippakunnan rovastikunta. Porin rovastikunnan lääninrovastina toimii Keski-Porin kirkkoherra Heimo Hietanen.

## Seurakunnat
Lista Porin rovastikuntaan kuuluvista seurakunnista:
* Kankaanpään seurakunta
* Merikarvian seurakunta
* Porin evankelis-luterilainen seurakuntayhtymä
** Keski-Porin seurakunta
** Länsi-Porin seurakunta
** Meri-Porin seurakunta
** Porin Teljän seurakunta
** Noormarkun seurakunta
* Ulvilan seurakunta

## Lähteet
British Aerospace Sea Harrier

**BAe Sea Harrier** oli Britannian laivaston ilmavoimille suunniteltu VTOL/STOVL -suihkuhävittäjä, tiedustelukone ja merimaalien torjuntakone. Kone on muunnelma Hawker Siddeley Aviationin suunnittelemasta Harrier rynnäkkökoneesta. Sea Harrier FRS1 otettiin palveluskäyttöön huhtikuussa 1980 ja sen viimeiseksi jäänyt versio oli Sea Harrier FA.2. Sea Harrierin yleinen kutsumanimi oli *SHAR*. Kone poistettiin laivaston ilmavoimien käytöstä maaliskuussa 2006, kun muodostettiin säästösyistä ilmavoimien ja laivaston ilmavoimien yhteinen Harrier-yksikkö kalustonaan Harrier GR9 -koneet.

## Lähteet
*
*Superhävittäjät & Taistelukoneet, IMP Nordic / Amber Books Ltd., 2009. . Alkuteos : *Superfighters and attack aircraft*. Suom. Markus Lång. (s. 132-133, 142-143.)
*Langley, Andrew: The Armed Forces – The Royal Air Force. Bath Press, Avon, Englanti. 1986. . 

### Viitteet

## Aiheesta muualla

* British Aerospace Sea Harrier
* Sea Harrier SHAR
Joutjärven seurakunta

**Joutjärven seurakunta** on 1960 perustettu Suomen evankelis-luterilaisen kirkon Mikkelin hiippakunnan Päijät-Hämeen rovastikunnan paikallisseurakunta, joka toimii Lahdessa Ahtialan, Kiveriön, Joutjärven ja Möysän alueella. Se on jäsenmäärältään Lahden seurakuntayhtymän kolmanneksi suurin seurakunta, ja sillä oli vuoden 2007 lopussa 16&nbsp;305 jäsentä ja vuonna 2017 heitä oli 14 817.

Seurakunnan piirissä on ollut runsaasti viidennen herätysliikkeen toimintaa jo kymmenien vuosien ajan. Seurakunta on liittynyt ainoana Suomen evankelis-luterilaisen kirkon seurakuntana Suomen Evankelisen Allianssin jäseneksi. 

## Papisto
Seuraavat henkilöt ovat toimineet Joutjärven seurakunnan kirkkoherroina:
* 1986: vt. Jouko Vesala
* 1987–1992: Risto Santala
* 1992–2013: Seppo Hämäläinen
* 2013→ Hannes Wallin

## Lähteet

## Aiheesta muualla
* Joutjärven seurakunnan kotisivut
Late Night with Jimmy Fallon

**Late Night with Jimmy Fallon** oli yhdysvaltalainen myöhäisillan talk show -ohjelma, jonka ensimmäinen jakso esitettiin 2. maaliskuuta 2009. Juontaja oli näyttelijä ja koomikko Jimmy Fallon, joka seurasi Late Nightin juontajana Conan O’Brienia.

Ohjelma nauhoitettiin New York Cityn GE Buildingin studiossa 6B, jossa oli aiemmin kuvattu muun muassa *[[The Tonight Show Starring Johnny Carson]]ia*. Fallonin studioyhtye oli hip hop -yhtye The Roots.

Suomessa TV5 esitti ensimmäisen jakson ohjelmasta 16. helmikuuta 2010.

Huhtikuussa 2013 julkistettiin, että Fallonista tulisi vuonna 2014 *The Tonight Show’n* juontaja Jay Lenon jälkeen. Kuukausi myöhemmin julkistettiin *Late Nightin* tulevan juontajan olevan koomikko Seth Meyers. *Late Night with Jimmy Fallonin* viimeinen jakso esitettiin perjantaina 7. helmikuuta 2014 ja *[[The Tonight Show Starring Jimmy Fallon]]in* ensimmäinen jakso maanantaina 17. helmikuuta 2014.

## Lähteet

## Aiheesta muualla
* Late Night with Jimmy Fallon
Salpausselän seurakunta

**Salpausselän seurakunta** on 1961 perustettu Suomen evankelis-luterilaisen kirkon Mikkelin hiippakunnan Lahden seurakuntayhtymään kuuluva seurakunta, joka on jäsenmäärältään neljänneksi suurin Lahdessa. Kirkkoherrana Sari Kuirinlahti on toiminut 2017 alkaen.  Sen päätoimipaikka on Salpausselän kirkko Metsäkankaalla. Seurakunnan toimialue käsittää Lahden kaupungin läntisimmät Hollolan kuntaan rajoittuvat tai niiden läheisyydessä olevat kaupunginosat, kuten Jalkarannan, Rautakankareen, Tapanilan, Metsäkankaan, Petsamon.

## Lähteet

## Aiheesta muualla
* Salpausselän seurakunta
DuMont Laboratories

**DuMont Laboratories** on entinen yhdysvaltalainen katodisädeputki- ja televisiovalmistaja. Yrityksen perusti Allen B. DuMont vuonna 1931. 

Alkuvaiheessa yritys valmisti DuMontin kehittämiä entistä pidemmän käyttöiän omaavia katodisädeputkia lähinnä oskilloskooppeihin. DuMontin vierailtua Euroopassa tutustumassa uusimpaan televisiotekniikkaan, yritys sai markkinoille ensimmäisen täyselektronisen televisionsa vuonna 1938.

Toisen maailmansodan aikana DuMont Laboratories valmisti tutka- ja navigointilaitteita Yhdysvaltain laivastolle ja armeijalle. Yritys osallistui myös Manhattan-projektiin.

Sodan jälkeen yritys perusti oman televisioverkkonsa vauhdittaakseen televisiovastaanottimien myyntiä. DuMont Television Network aloitti toimintansa vuonna 1946. Verkko kuitenkin lakkautettiin kannattamattomana 1955.

DuMontin televisiotehtaat myytiin vuonna 1958 Emerson Radio and Phonographille. Muu osa yrityksestä fuusioitui vuonna 1960 Fairchild Camera and Instrumentin kanssa. 

## Lähteet
Ibuki (satelliitti)

**Ibuki** (, suom. *hengitys*), tunnettu englanniksi nimellä **Greenhouse Gases Observing Satellite** tai **GOSAT**, on japanilainen kaukokartoitussatelliitti ja maailman ensimmäinen erityisesti kasvihuonekaasuja havainnoiva satelliitti. Satelliitti mittaa hiilidioksidin ja metaanin pitoisuuksia 56&nbsp;000 kohdasta ilmakehästä. 

Ibukin kehitti Japanin avaruusjärjestö JAXA ja se laukaistiin 23. tammikuuta 2009 Tanegashiman avaruuskeskuksesta. Japanin ympäristöministeriö (環境省; Kankyō-shō) ja Kansallinen ympäristötutkimusinstituutti (NIES) tulevat käyttämään satelliitin keräämiä mittaustietoja kasvihuoneilmiötä aiheuttavien kaasujen seuraamiseksi. Mittaustiedot luovutetaan NASAn ja muiden kansainvälisten avaruus- ja tieteellisten organisaatioiden käyttöön.

## Laukaisu
Ibuki laukaistiin onnistuneesti yhdessä seitsemän muun tutkimussatelliittien kanssa japanilaisella H-IIA -kantoraketilla 23. tammikuuta 2009 kello 3:54 UTC Tanegashiman avaruuskeskuksesta.

## Mittalaitteet

JAXAn mukaan Ibuki-satelliitti on varustettu kasvihuonekaasuja havaitsella anturilla (TANSO-FTS) ja sitä täydentävällä pilvi/aerosoli anturilla (TANSO-CAI). Kasvihuonekaasuanturi tarkkailee laajaa aallonpituusaluetta infrapunasäteilyn alueella havaintojen tarkkuujen lisäämiseksi. Satelliitin spektrometri mittaa erilaisia alkuaineita ja yhdisteitä. Tämän teknologian avulla satelliitti pystyy mittaamaan kasvihuonekaasujen pitoisuuksia ilmakehässä erittäin suurella tarkkuudella.

## Ibuki 2
Ibuki-2 JAXAn rakentama Ibukin seuraaja, joka laukaistiin avaruuteen H-II2 raketilla 29. lokakuuta 2019 4.08 UTC.

## Katso myös
* OCO

## Lähteet

## Aiheesta muualla
*GOSAT ja sen mittalaitteet  (PDF)
Ogliastran maakunta

**Ogliastran maakunta** (, ) oli yksi Italian maakunnista. Se sijaitsi Sardinian itäosassa.

Ogliastran maakunnan pinta-ala oli 1&nbsp;854&nbsp;km2, ja asukkaita siellä oli vajaat 60&nbsp;000. Maakunta muodostui 23 kunnasta, ja sen hallintokeskuksia olivat Lanusei ja Tortolì.

Ogliastran maakunta oli asukasluvultaan Italian pienin ja Sardinian vuoristoisin maakunta.

Vuonna 2016 maakunta päätettiin yhdistää Nuoron maakuntaan.

## Suurimmat kunnat
Ogliastran maakunnan väkiluvultaan suurimmat kunnat olivat:

## Lähteet
Pühalepa

**Pühalepa** () oli Virossa, Hiidenmaan saaren itäosassa sijainnut kunta. Sen asukasluku oli 1&nbsp;450 (2013), pinta-ala 255,45 neliökilometriä ja asukastiheys 5,7 asukasta neliökilometrillä. Kunnan keskus oli Tempan kylä.

Hiidenmaan kunnat (Emmaste, Hiiu, Käina ja Pühalepa) yhdistettiin vuoden 2017 lokakuussa Hiidenmaan kunnaksi.

## Kylät
Pühalepan kunnassa oli yhteensä 47 kylää: Ala, Aruküla, Hagaste, Harju, Hausma, Hellamaa, Heltermaa, Hiiessaare, Hilleste, Kalgi, Kerema, Kukka, Kuri, Kõlunõmme, Leerimetsa, Linnumäe, Loja, Lõbembe, Lõpe, Määvli, Nõmba, Nõmme, Palade, Paluküla, Partsi, Pilpaküla, Prählamäe, Puliste, Pühalepa, Reikama, Sakla, Salinõmme, Sarve, Soonlepa, Suuremõisa, Suuresadama, Sääre, Tammela, Tareste, Tempa, Tubala, Undama, Vahtrepa, Valipe, Viilupi, Vilivalla ja Värssu.

## Väestö
Vuonna 2011 Pühalepan kunnassa oli 1&nbsp;433 asukasta, joista 1&nbsp;425 (99,4&nbsp;%) oli virolaisia, 6 (0,4&nbsp;%) venäläisiä ja 3 (0,2&nbsp;%) muita kansallisuuksia.

## Lähteet

## Aiheesta muualla
Teatteri Vantaa

**Teatteri Vantaa**, huhtikuuhuun 2006 saakka nimeltään **Teatteri Kehä III**, on näyttelijä Anne Nielsenin ja oopperalaulaja Matti Pasasen vuonna 1985 perustama vantaalainen ammattiteatteri. Muut perustajajäsenet olivat Leena Virtanen, Tiina Makkonen, Timo Paavola, Leila Itkonen ja Kimmo Sillantie. Teatterin ensimmäisenä ensi-iltana esitettiin Tikkurilan Peltolan koululla 28. marraskuuta 1986 Marguerite Durasin näytelmä Savannah Bay.

Teatteri Vantaa (tuolloin Teatteri Kehä III) sai vuoden 1991 Vantaan kulttuuripalkinnon.

Teatterin esitystilaksi kunnostettiin vuonna 1995 vanhan Silkkitehtaan Silkkisali, joka sijaitsee Vantaan Tikkurilassa. Silkkisalin mahtuu 100–120 katsojaa. Esitystilan osoite on Tikkurilantie 44, 01300 Vantaa. Teatteri kiertää myös lähikunnissa kiertue-esityksillä.

Teatteri Vantaan ohjelmistossa nähdään vuosittain kolmesta viiteen ensi-iltaa, jonka lisäksi teatterissa käy vierailevia ryhmiä. Teatterin toimintaa rahoittavat sekä Vantaan kaupunki että opetusministeriö. 

## Lähteet

## Aiheesta muualla
*Teatteri Vantaa
*Stadia - KEHÄ III:n VARRELTA - 20 vuotta vantaalaista ammattiteatteria, ammattikorkeakoulun opinnäytetyö (2007)
Ron Atkinson

**Ron Atkinson** (s. 18. maaliskuuta 1939) on englantilainen entinen jalkapalloilija ja jalkapallovalmentaja.

## Ura

Atkinson pelasi koko uransa Oxford Unitedissa. Peliuran jälkeen valmentajaksi ryhtynyt Atkinson valmensi muun muassa Manchester Unitedia, Atlético Madridia, Sheffield Wednesdayta, West Bromwich Albionia ja Aston Villaa. Hänen suurimpia saavutuksia valmentajana oli FA Cupin voitto Manchester Unitedissa 1983 ja 1985 sekä Englannin liigacupin voitto 1991 Sheffieldissä ja 1994 Aston Villassa.

Atkinson on toiminut pitkään jalkapallokommentaattorina televisiossa ja teki sitä päätoimisesti vuodesta 1999 alkaen. Atkinson joutui eroamaan ITV-kanavalta 2004 esitettyään rasistisia kommentteja suorassa lähetyksessä.

## Meriitit

* FA Cup (2): 1983, 1985
* Englannin liigacup (2): 1991, 1994
* FA Community Shield: 1983
* Englannin 4. divisioona: 1977

## Lähteet
*
Kõrgessaare

**Kõrgessaare** () on Virossa Hiidenmaan saaren pohjoisosassa sijaitseva pienkauppala () ja entinen kunta. Kunnan asukasluku oli vuoden 2013 alussa 1&nbsp;103, pinta-ala 379,50 neliökilometriä ja asukastiheys 2,9 asukasta neliökilometrillä. 

Kõrgessaaren kunta ja Kärdlan kaupunki yhdistettiin 30.10.2013 alkaen Hiiun kunnaksi. Hiiun kunnasta tuli osa Hiidenmaan kuntaa lokakuussa 2017.

## Kylät
Kõrgessaaren kunnassa oli kuntakeskuksen (Kõrgessaaren pienkauppala) lisäksi 58 kylää:

Heigi, Heiste, Heistesoo, Hirmuste, Hüti, Isabella, Jõeranna, Jõesuu, Kalana, Kaleste, Kanapeeksi, Kauste, Kidaste, Kiduspe, Kiivera, Kodeste, Koidma, Kopa, Kurisu, Kõpu, Laasi, Lauka, Lehtma, Leigri, Lilbi, Luidja, Malvaste, Mangu, Mardihansu, Meelste, Metsaküla, Mudaste, Mägipe, Napi, Nõmme, Ogandi, Ojaküla, Otste, Palli, Paope, Pihla, Poama, Puski, Reigi, Risti, Rootsi, Sigala, Suurepsi, Suureranna,  Sülluste, Tahkuna, Tammistu, Tiharu, Viita, Viitasoo, Vilima, Villamaa, Ülendi.

## Väestö
Vuonna 2011 Kõrgessaaren kunnassa oli 1 062 asukasta, joista 1 032 (97,2 %) oli virolaisia, 18 (1,7 %) venäläisiä ja 12 (1,1 %) muita kansallisuuksia.

## Lähteet

## Aiheesta muualla
Indie pop

**Indie pop** (tai **indie-pop**) on popmusiikin tyylilaji. *Indie* on lyhennetty sanasta *independent* eli *itsenäinen*. Tyyli on saanut alkunsa Isossa-Britanniassa 1980-luvun puolivälissä. Nimi viittaa siihen, että useimmat yhtyeistä äänittivät musiikkiaan itsenäisissä levy-yhtiöissä.

Musiikillisesti sen ominaispiirteitä ovat rämisevät kitarat ja vaikutteet 1960-luvun popista.

## Yhtyeitä & artisteja

* Architecture In Helsinki
* Belle & Sebastian
* Bombay Bicycle Club
* Camera Obscura
* The Cardigans
* Clap Your Hands Say Yeah
* The Concretes
* The Crookes
* Cults
* Elbow
* Foster the People
* Fun.
* The Jesus and Mary Chain
* Kate Nash
* Lykke Li

* The 1975
* Of Monsters and Men
* The Pains of Being Pure at Heart
* The Pastels
* The Pipettes
* Primal Scream
* Regina
* Shadowplay
* The Smiths
* Tegan and Sara
* Vampire Weekend
* Marina and the Diamonds
* She & Him
* The Wedding Present
* Cavetown

## Katso myös
* Indie rock
* Underground
* Indie
Gerhard Thyben

**Gerhard "Gerd" Thyben** (24. helmikuuta 1922 Kiel – 4. syyskuuta 2006 Cali) oli saksalainen lentäjä ja toisen maailmansodan aikainen hävittäjä-ässä. Hän lensi Messerschmitt Bf 109 ja Focke-Wulf Fw 190 -kalustolla 385 taistelulentoa ja saavutti 157 ilmavoittoa, joista suurimman osan itärintamalla. Thybenin pudotussuhde oli 2.45.Thyben kuului myös Karjalankannaksen suurhyökkäyksen torjuntaan osallistuneeseen Lento-osasto Kuhlmeyhin, saavuttaen Suomessa 5. heinäkuuta 1944 mennessä 11 ilmavoittoa. Sodan jälkeen hän toimi ansiolentäjänä Argentiinassa ja Kolumbiassa.   

## Hävittäjälentäjä
Thyben liittyi Luftwaffeen vapaaehtoisena vuoden 1940 lopulla. Hänen koulutuksensa taistelulentäjäksi käsitti alkeiskoulutuksen Bücker Bü 131 ja 133 -koneilla, sekä jatkokoulutuksen Hävittäjälentokoulu 5:ssä Pariisissa, jossa oli kalustona Messerschmitt Bf 109 B ja D -koneet. Alikersantiksi ylennetty Thyben komennettiin vuoden 1942 lopulla rintamayksikköön, Ukrainaan tukeutuneeseen Hävittäjärykmentti 3:n kuudenteen lentueeseen (6./JG 3). Ensimmäisen ilmavoittonsa Thyben saavutti 26. helmikuuta 1943, ampuessaan alas Boston-pommikoneen.

7. toukokuuta 1945, lentäessään siirtolentoa Kuurinmaan motista Kieliin, lentokonemekaanikko Albert Mayers matkustajana koneensa takarungossa, Thyben saavutti JG 54:n viimeisen ilmavoiton toisessa maailmansodassa ampuessaan alas venäläisen Petljakov Pe-2:n. Petljakovin mukana sai surmansa kaksi Neuvostoliiton sankaria.

## Lähteet
* 
* 
* 
*  
### Viitteet
Stankonia

**Stankonia** on OutKast-yhtyeen neljäs studioalbumi ja yksi kaikkien aikojen menestyneimmistä hip hop -levyistä. Albumi myi ilmestymisviikollaan yli 530&nbsp;000 kappaletta. Albumin lauluosuudet on jaettu OutKastin jäsenien, André 3000:n ja Big Boin, kesken.

*Stankonia* sai yleisön lisäksi hyvän vastaanoton myös kriitikoilta. Albumin useita eri musiikkityylejä ja instrumentteja omalaatuisella tavalla yhdistellyt ulosanti poiki vertailuja muun muassa Princen tuotantoon. Rolling Stone arvosti *Stankonian* kaikkien aikojen 500 parhaimman albumin joukkoon, ja Time 100 parhaan joukkoon.

Albumilta julkaistiin kolme singleä: B.O.B., Ms. Jackson ja So Fresh, So Clean.

## Kappaleet
Kaikki kappaleet tuotti Earthtone III, tuotantotiimi, johon kuuluivat OutKast ja David "Mr. DJ" Sheats. Poikkeuksena kappaleet "So Fresh, So Clean", "Spaghetti Junction" ja "We Luv Deez Hoez", jotka tuotti Organized Noize.
# "Intro" - 1:09
# "Gasoline Dreams" (feat. Khujo Goodie Goodie Mobista) - 3:34
# "I'm Cool" (Välisoitto) - 0:42
# "So Fresh, So Clean" - 4:00
#*Sämpläys "Before the Night is Over" Joe Simon
# "Ms. Jackson" - 4:30
#*Sämpläys "Strawberry Letter #23" The Brothers Johnson
# "Snappin' & Trappin'" (feat. Killer Mike & J-Sweet) - 4:19
# "D.F." (Välisoitto) - 0:27
# "Spaghetti Junction" - 3:57
# "Kim & Cookie" (Välisoitto) - 1:12
# "I'll Call Before I Come" (feat. Gangsta Boo & Eco) - 4:18
# "B.O.B." - 5:04
# "Xplosion" (feat. B-Real) - 4:08
# "Good Hair" (Välisoitto) - 0:14
# "We Luv Deez Hoez" (feat. BackBone & Big Gipp Goodie Mobista) - 4:10
#*Sämpläys "Worldwide" Allen Toussaint
# "Humble Mumble" (feat. Erykah Badu) - 4:50
# "Drinkin' Again (Välisoitto)" - 0:24
# "?" - 1:28
# "Red Velvet" - 3:52
# "Cruisin' in the ATL" (Välisoitto) - 0:19
# "Gangsta Shit" (feat. Slimm Calhoun, C-Bone & T-Mo Goodie Mobista) (Tuottaja Carl Mo Earthtone III:lle) - 4:41
# "Toilet Tisha" - 4:24
# "Slum Beautiful" (feat. Cee-Lo Goodie Mobista) - 4:07
# "Pre-Nump (Välisoitto)" - 0:27
# "Stankonia (Stanklove)" (feat. Big Rube & Sleepy Brown) - 6:51

## Albumilta julkaistut singlet

## Listasijoitukset
### Albumi

### Singlet

## Aiheesta muualla
* Stankonia allmusic.com:issa 
* Arvostelu rollingstone.com
Aurinkoteatteri

**Aurinkoteatteri** on helsinkiläinen Teatterikorkeakoulun opiskelijoiden perustama teatteri. Sen perustivat vuonna 1989 Milka Ahlroth, Outi Alanen, Pentti Halonen, Jouko-Thomas Kleine, Leea Klemola sekä Irina Krohn. Ensimmäiset esitykset olivat Teatterikoulun harjoitustöitä ja esitettiinkin koulun nimissä ja kustannuksella. Useimmat Aurinkoteatterin näyttelijöistä itse suunnittelevat esityksiä, ohjaavat, kirjoittavat ja tietysti myös näyttelevät. Teatteriryhmä on ottanut teemakseen käsitellä vaikeita aiheita kuten erilaisuus, vammaisuus, seksuaaliset vähemmistöt ja muut poliittisesti epäkorrektit aiheet.

Aurinkoteatteri liittyi vuonna 1998 Universum-katto-organisaatioon, johon kuuluvat myös Teater Mars, Sirius Teatern ja Teatteri Venus. Vuonna 2001 Universum-teatterit muuttivat Punavuoressa sijaitsevaan Betania-taloon. Toukokuussa 2024 teatterit joutuivat jättämään tilan ja muuttamaan pois. 

## Oma tuotanto
* 2024 Laulujoutsen - katastrofiballadi
* 2023 Kettutytön paluu
* 2020 Tätiratsastajat
* 2018 Atlantis
* 2017 Baikal Brothers Ky
* 2017 Saalistajat
* 2015 Maa-Tuska
* 2012 Tontut vs Vikingarna
* 2010 Kauniiden unien joella
* 2008 Call Of The Wild - luonto kutsuu
* 2007 On rakkautes ääretön
* 2006 Dementia
* 2005 Rajatapaukset
* 2004 Kokkola
* 2004 Ei saa peittää
* 2004 Pieni vihje
* 2002 Transkaspia
* 2002 Rakkausleikki
* 2001 Anne Krankin Päiväkirja
* 2000 Lemmityt -työryhmä: Hengittämättä ja nauramatta
* 1999 Natural
* 1998 Seksuaali
* 1998 Kuningas Lear
* 1997 Seitsemän nuken rakastaja
* 1995 Kahelianainen
* 1994 Kenia
* 1994 Miehet ilman varjoja
* 1994 Ihmisen vaatteissa
* 1992 Suomi 75‰
* 1991 Rakastettu -triptyykki
* 1989 Pyhä Yrjänä
* 1989 Kolme sisarta eli aurinkoinen yö

## Lähteet

## Aiheesta muualla
*Universum
Seppo Honkonen

**Seppo Honkonen** (s. 2. lokakuuta 1978) on kirkkonummelainen teatteriohjaaja, dramaturgi ja näyttelijä. 

## Ohjauksia

* Mika Myllyaho: Korjaamo (Joensuun Kaupunginteatteri 2019)
*Tatu Mönttinen: Matti Nykänen - Hyppy sumuun (Korjaamo Teatteri, 2018)
*Marianne Tikkanen: Topi Sorsakoski - Kaksi kitaraa (Varkauden Teatteri, 2018)
*Pinja Hahtola: Eino Leinon eksät (Kajaanin Runoviikko 2018) 
*Nikolai Gogol - Esa Leskinen - Sami Keski-Vähälä: Mielipuolenpäiväkirja (Jyväskylän Kaupunginteatteri, 2018)
* Eero Enqvist: Engelin Hattu (Valtimonteatteri, 2017)
* Veijo Meri: Manillaköysi (Varkauden Teatteri, 2017)
* Seppo Honkonen: Sekaisin Wilistä -Shakespeare for very dummies (Valtimonteatteri, 2016)
* Mika Myllyaho: Paniikki - miehiä hermoromahduksen partaalla (Lappeenrannan Kaupunginteatteri, 2016)
* Eduard Uspenski: Fedja-setä, kissa ja koira (Rovaniemen Teatteri, 2015)
* Nikolai Gogol - Esa Leskinen - Sami Keski-Vähälä: Päällystakki (Rovaniemen Teatteri, 2014)
* Tove Jansson - Fiikka Forsman: Taikatalvi (Vaasan Kaupunginteatteri, 2014)
* Robert James Waller: Hiljaiset sillat (Rovaniemen Teatteri, 2014)
* Jukka Parkkinen: Karhukirjeitä karhumäestä (Rovaniemen Teatteri, 2013)
* Henrik Ståhl: Elämäni luuserina (Mikkelin Teatteri, 2013)
* Tuomas Kyrö: Mielensäpahoittaja ja ruskeakastike (Porin Teatteri, Rauman Kaupunginteatteri, 2013)
* Sven Nordqvist: Viirun ja Pesosen joulu (Vaasan Kaupunginteatteri, 2012)
* Aapeli: Meidän herramme muurahaisia (Teatteri Vantaa, 2012)
* Éric-Emmanuel Schmitt: Arvoituksellisia muunnelmia (Valtimonteatteri, 2011) 
* Seppo Honkonen ja Anna Ranta: Pikku Pixin huikea avaruusseikkailu (Teatteri Vantaa, 2011)
* Kati Kaartinen: Samanlainen onni (Teatteri Vantaa, 2011) 
* Elisa Salo: Huomenna kaikki on toisin (Teatteri Vantaa, 2010)
* Kanerva Pasanen: Jos oisin jo iso (Teatteri Vantaa, 2010)
* Oliver Bukowski: Voitto kotiin-Londn-L.Ä.-Lübbenau (Teatteri Vantaa, 2009)
* Elisa Salo: Iik, Hammaspeikko (Teatteri Jalostamo, Helsingin juhlaviikot, 2009)
* Erlend Loe: Supernaiivi (Teatteri Vantaa, 2009) 
* Neil Simon: Aurinkoiset pojat -The Sunshine boys (Teatteri Vantaa, 2008)
* Seppo Honkonen ja Anna Ranta: Känkkänäätä ja Herra H (Teatteri Vantaa, 2008)
* Jack London: Call of the wild-Luonto kutsuu (Aurinkoteatteri, 2008)
* Kari Hotakainen: Juoksuhaudantie (Valkeakosken kaupunginteatteri, 2008) 
* Maritza Nunez: Kullervo (Valtimonteatteri, 2008)
* Katja Krohn: Sotta Pyttynen (Teatteri Vantaa, 2007)
* Katja Krohn: Iso Paha Susi (Teatteri Vantaa, 2007)
* Arto Paasilinna, Kristian Smeds: Jäniksen vuosi (Teatteri Naamio ja Höyhen, 2006)
* Arto Paasilinna: Ulvova mylläri (Vanhankaupungin kesäteatteri, 2004)
* Kaj Chydenius: Sammakkoprinsessa (Konserttikeskus, 2003)

## Lähteet
Valdidentro

**Valdidentro** on kunta Sondrion maakunnassa, Lombardiassa, Italiassa lähellä Sveitsin vastaista rajaa. Kunnan pinta-ala on 227 neliökilometriä ja asukasluku 4&nbsp;125 (31.12.2015). 

Valdidentroon kuuluvat Premadion, Pedenosson, Isolaccian, Semogon kylät. Läheisiä paikkakuntia ovat Bormio ja Livigno. 

Valdidentrossa on kansainväliset mitat täyttävät hiihtoladut ja siellä on järjestetty hiihdon maailmancupin osakilpailuita.

## Lähteet

## Aiheesta muualla

* http://www.valdidentro.it/
* Valdidentron  hiihtokeskuksen sivut
Marcialonga

**Marcialonga** on Italiassa Trenton maakunnassa vuosittain tammikuun viimeisenä sunnuntaina järjestettävä suuri maastohiihtotapahtuma. Kilpailua on järjestetty vuodesta 1971 alkaen. Vuonna 2009 kilpailu järjestettiin 36. kerran.

Kilpailun reitti on pituudeltaan 70 kilometriä. Se alkaa Moenasta ja kulkee alueen kylien läpi. Moenasta reitti tekee ensin lenkin Canazein kautta ja sivuuttaa Moenan 36 kilometrin kohdalla. Reitti kiertää lopussa vielä lenkin Molina di Fiemmen kautta ja päättyy Cavaleseen. Kilpailussa on myös lyhyempi *light*-sarja, joka päättyy 45 kilometrin kohdalla Predazzoon. Kilpailu käydään perinteisellä hiihtotavalla.

Marcialonga on osa FIS Marathon Cupia. Se kuuluu Worldloppet ja Euroloppet -tapahtumien sarjaan.

## Voittajat

### Miehet

### Naiset

## Lähteet

## Aiheesta muualla
* Kotisivut
* Reitti
Dihiilimonoksidi

**Dihiilimonoksidi** (C2O) on erittäin reaktiivinen hiilen ja hapen muodostama molekyyli. Aine on radikaali, koska happeen sitoutumattomalla hiiliatomilla on vapaa elektronipari. Dihiilimonoksidia muodostuu, kun hiilisuboksidia säteilytetään. Samalla syntyy myös hiilimonoksidia. Dihiilimonoksidiradikaali voi hajota hiileksi ja hiilimonoksidiksi.
:C3O2  → CO  + C2O
:C2O → C + CO

Dihiilimonoksidia on tavattu useiden muiden maapallolla harvinaisten yhdisteiden lisäksi tähtienvälisestä avaruudesta, ja se on osa tähtienvälistä ainetta.

## Lähteet
Operaatio Tungsten

**Operaatio Tungsten** oli liittoutuneiden toisessa maailmansodassa maaliskuussa 1944 järjestemä sotilasoperaatio, jonka tarkoitus oli tuhota Saksan merivoimien taistelulaiva Tirpitz Norjassa. *Tirpitzin* korjaukset olivat valmistumassa vuonna 1944, ja Britannian amiraliteetti päätti toteuttaa iskun, sillä *Tirpitz* aiheutti uhan sotamateriaalisaattueille Venäjälle.

## Osastojen kokoaminen
Hyökkäysosastoon jaettiin kahteen osaan. Ensimmäinen osastoon koottiin taistelulaivat ''HMS Duke of York'' ja ''HMS Anson'', lentotukialus ''HMS Victorious'', risteilijä *[[HMS Belfast]]*. Osaston suojana oli kaksi hävittäjäryhmää, joista ensimmäisessä olivat *HMS Onslaught*, ''HMS Javelin'', ''ORP Piorun'', *HMCS Sioux*, *HMCS Algonquin* ja toisessa (liittyi mukaan Fär-saarilta) ''HMS Milne'', ''HMS Meteor'', ''HMS Matchless'', ''HMS Marne'', *HMS Ursa* ja *HMS Undaunted*. *HMS Victoriousilla* oli kannellaan 827 ja 829 laivueet (NAS) (Fairey Barracuda) sekä 1834 ja 1836 NAS (F4U Corsair).

Toiseen osastoon liitettiin lentotukialus ''HMS Furious'', saattuetukialukset ''HMS Emperor'', ''HMS Pursuer'', ''HMS Searcher'' ja *[[HMS Fencer]]*, kevyet risteilijät ''HMS Bellona'', ''HMS Royalist'', ''HMS Sheffield'', *HMS Jamaica*. Tämän osaston suojana olivat hävittäjät ''HMS Virago'', ''HMS Verulam'', ''HMS Vigilant'', *HMS Swift* ja ''HMS Wakeful''. Osastoon oli liitetty kaksi säiliöalusta *Blue Ranger* ja *Brown Ranger*. Lentokoneita oli tällä ryhmällä seuraavasti:
**HMS Furious* 830 ja 831 NAS (Fairey Barracuda), 801 ja 880 NAS (Supermarine Seafire), 1840 NAS (Hellcat)
**HMS Searcher* 882 ja 898 NAS (20 F4F Wildcat)
**HMS Pursuer* 881 ja 896 NAS (20 F4F Wildcat)
**HMS Emperor* 800 ja 804 NAS (10 F6F Hellcat)
**HMS Fencer* (F4F Wildcat)

Tukialuksista kumpikin kuljetti 21 Fairey Barracudaa ja kumpaakin Barracuda osastoa oli suojaamassa 40 hävittäjää.

## Hyökkäys
Tukialuksilta nousi ilmaan 3. maaliskuuta kello 04.15 alkaen hyökkäysosasto. Ensimmäinen pommein varustettu Barracuda-osasto sai suojakseen 20 F6F Hellcat ja 20 F4F Wildcat hävittäjää. Noin tuntia myöhemmin toinen Barracuda osasto nousi ilmaan. Osastoa suojasi 21 F4U Corsair ja 20 F4F Wildcat hävittäjää. Jälkimmäisestä osastosta yksi kone ei startannut ja toinen putosi mereen heti nousun jälkeen.

Lentokoneilla oli 120 kilometriä kohteeseen. Ensimmäiset hyökkääjät yllättivät kello 05.29 saksalaiset. Alueella ei ollut torjuntahävittäjiä eikä ilmatorjuntaa. Hyökkäyksissä *Tirpitziin* osui 14 pommia ja yksi viereen osunut aiheutti vaurioita. Yksikään pommeista ei kuitenkaan läpäissyt kantta. Pommit kuitenkin tuhosivat pahoin kannen rakenteita ja tappoivat 122 miehistönjäsentä ja haavoittivat yli 300.

## Seuraukset
*Tirpitzin* saamien vaurioiden korjaaminen vei kolme kuukautta. Hyökkääjistä putosi kaksi pommikoneista ja yksi hävittäjä lähdössä pudonneen lisäksi.

## Lähteet
*
*
*
*
*

### Viitteet

## Aiheesta muualla
Tuire

**Tuire** on suomalainen naisen etunimi. Nimeä on arveltu lyhentymäksi Kalevalan 35. runossa mainitusta Tuiretuisesta. Vuoden 2019 loppuun menneessä nimi oli Digi- ja väestötietoviraston tietojen mukaan annettu hieman yli 2&nbsp;200 henkilölle, joita yli puolet on 1940- ja 1950-luvuilla syntyneitä. 	  

Tuiren nimipäivä on 25. helmikuuta. Ennen vuotta 2000 se oli kuitenkin karkausvuosina 26. helmikuuta.

## Tunnettuja Tuire-nimisiä

* Tuire Kaimio (s. 1973), eläinnäyttelijöiden kouluttaja
* Tuire Kauttio (s. 1977), koripalloilija
* Tuire Malmstedt (s. 1974), kirjailija, kieltenopettaja ja kääntäjä
* Tuire Orri (1918–2007), näyttelijä ja laulaja
* Tuire Salenius (s. 1950), näyttelijä
* Tuire Santamäki-Vuori (s. 1952), kauppatieteiden tohtori, ammattiyhdistysjohtaja

## Kuvitteellisia Tuireja

* Tuire (*True*), animaatiosarjassa *[[Tuire ja Sateenkaarimaa]]*

## Lähteet
Westling

**Westling** on Ruotsissa ja Suomessa esiintyvä sukunimi. Tunnettuja Westlingejä:

* Daniel Westling, *Prinssi Daniel* (s. 1973), Länsi-Götanmaan herttua, Ruotsin kruununprinsessa Victorian aviomies
* Georg Westling (1879–1930), suomalainen kilpapurjehtija ja olympiamitalisti
* Viola Westling (s. 1999), suomalainen juoksija
* Wolmar Westling (1845–1881), suomalainen arkkitehti
Anne Knaapi-Lamminen

**Anne Kaarina Knaapi** (ent. **Knaapi-Lamminen** o.s. **Hakonen**, s. 25. heinäkuuta 1960 Pyhäjärvi Ol) on suomalainen kokoomuksen entinen kansanedustaja. Hän asuu Helsingissä. .

Anne Knaapi toimi kansanedustajana Pohjois-Karjalan läänin vaalipiiristä maaliskuusta 1995 maaliskuuhun 1999. Eduskuntavaaleissa 1995 hän sai 2897 ääntä ja eduskuntavaaleissa 1999, joissa hän putosi eduskunnasta jäätyään ensimmäiselle varasijalle, 2891 ääntä. Hän oli jäsenenä lakivaliokunnassa, suuressa valiokunnassa ja työasiainvaliokunnassa. Suuri valiokunta on toiminut eduskunnan EU-valiokuntana siitä lähtien kun Suomen EU-jäsenyys astui voimaan 1.tammikuuta 1995

Koulutukseltaan Anne Knaapi on valtiotieteiden maisteri ja humanististen tieteiden kandidaatti. Lisäksi hän on suorittanut EMBA-tutkinnon. Vuosina 1984–1987 hän työskenteli sosiaalisihteeri-lastenvalvojana  Kuusjoella, 1987–1988 samassa tehtävässä Perttelissä ja 1988–1991 Kiihtelysvaaran sosiaalijohtajana. Vuodesta 1991 vuoteen 1999 hän oli insinööri- ja konsulttitoimisto Knaapi Oy:n toimitusjohtaja. Eduskuntavuosiensa jälkeen Knaapi on työskennellyt Welfare Communicationsin toimialajohtajana 2000–2002, Kiuruveden perusturvajohtajana 2004–2007 ja peruspalvelukuntayhtymä Kallion johtajana 2007–2011 sekä kansallista sosiaali- ja terveysalan avointa innovaatioympäristöä rakentavan Innokylän päällikkönä Suomen Kuntaliitossa 2011–2013. Tällä hetkellä hän on johtaja, varapääsihteerinä Suomen sosiaali ja terveys ry:ssä.

## Lähteet
* 

### Viitteet
Lumisten metsien mies

**Lumisten metsien mies** on vuonna 1928 valmistunut suomalainen mykkäelokuva, jonka on ohjannut Uuno Eskola. Elokuva perustuu Eskolan novelliin *Raitojan Jussi* vuodelta 1926 ja sen ensi-ilta oli Tampereella 10. toukokuuta 1928, mutta Helsingissä vasta 5. elokuuta 1929 Kaleva-teatterissa.

Tampereen lähistössä kuvatussa hiihtourheiluaiheisessa elokuvassa oli mukana seitsemän Tampereen Teatterin näyttelijää. Pääosa oli teatterin ulkopuolisella taidemaalari Viljo Hurmeella. Elokuvan sisäkuvaukset tehtiin Eskolan ateljeessa Tampereen Ojakadulla. Huonosti menestynyt elokuva vei Eskolan yhtiön Aquilan konkurssiin. Elokuva tuhoutui Adams Filmin tulipalossa 1959, ja siitä on säilynyt vain noin kahden minuutin verran otoksia.

## Näyttelijät
* Viljo Hurme	- Jussi Raitoja
* Toivo Ellenberg	- Raitoja, Jussin isä
* Simo Kaario	- Kartanonomistaja Maurila
* Anni Hämäläinen	- Raija Maurila
* Einar Rinne	- Reima, urheiluvalmentaja
* Leo Lähteenmäki	- Eräs nuorukainen
* Aune Eskola	- Tanssijatar
* Meri Koskinen	- Tanssijatar
* Kaisu Voutilainen

## Muut tekijät
* Uuno Eskola - käsikirjoitus, lavastus, tuottaja
* Arvo Tamminen	 - kuvaus
* Petter Bäckström	- leikkaus

## Lähteet
Starožilyt

**Starožilyt** () ovat 1500–1600-luvuilla Itä-Siperiaan asettuneiden venäläissiirtolaisten jälkeläisiä.  Ennen Neuvostoliiton syntyä monet heistä kuuluivat vanhauskoisiin.

## Lähteet
* Wixman. *Peoples of the USSR*, s. 180
Semeikit

**Semeikit** ovat Starozhilyihin kuuluva ryhmä, joka elää Burjatiassa. Kaikki Burjatian venäläiset eivät kuulu tähän ryhmään, vaan ainoastaan ne joiden esivanhemmat tulivat Siperiaan 1500–1600 -luvuilla.

## Lähteet
* Wixman. The Peoples of the USSR, s. 180
Miekan terällä

**Miekan terällä** (myös nimellä **Miekan terällä v. 1918**) on vuonna 1928 valmistunut suomalainen mykkäelokuva, jonka on ohjannut Kalle Kaarna. Elokuvan ensi-ilta oli 25. marraskuuta 1928 Arkadia-, Edison- ja Bio-Bio-teattereissa Helsingissä.

Romanttinen seikkailuelokuva sijoittuu Suomen sisällissodan aikoihin. Taiteilija Halli rakastuu Varpu Tanhuaan, jota myös rikas rusthollari Ristiniemi kosiskelee. Velvollisuudentuntoisena Halli lähtee Saksaan oppimaan sotataitoja Suomen eduksi. Kun hän palaa jääkärinä kotiin, tilanne hänen kotikylässään kärjistyy. Elokuva tuhoutui Adams Filmin tulipalossa vuonna 1959, mutta siitä on säilynyt jonkin verran irrallisia otoksia.

## Näyttelijät
* Hannes Närhi - Punapäällikkö Kröönperi
* Eero Leväluoma - Rusthollari Ristiniemi
* Joel Rinne - Taiteilija Halli
* Elsa Turakainen - Marja Tanhua
* Martta Seppälä - Varpu Tanhua
* Aarno Henriksson - Tanhuan isäntä
* Anni Aitto - Kröönperin vaimo
* Nisse Karlsson - Antti-renki
* Elsa Närhi - Tilda, Tanhuan palvelijatar

## Muut tekijät
* Kalle Kaarna - käsikirjoitus, lavastus, leikkaus, tuottaja
* Oscar Lindelöf - kuvaus
* Martti Similä	 - musiikki

## Lähteet